open-index/open-wikipedia-markdown huggingface dataset:
नाभिकी संश्लेषण

**नाभिकी संश्लेषण** (Nucleosynthesis) वह प्रक्रिया है जो वर्तमान परमाणु नाभिकों से ने नए परमाणु नाभिक बनाती है। प्रथम नाभिक, महाविस्फोट (बिग बैंग) के लगभग ३ मिनट बाद बन गए थे जिसमें 'महाविस्फोट नाभिकी संश्लेषण' नामक प्रक्रिया का हाथ था। १७ मिनट के बाद ब्रह्माण्ड 'ठण्डा' होकर उस ताप पर पहुँच गया था, जहाँ यह प्रक्रिया बन्द हो गयी। समय कम होने के कारण केवल सबसे तेज होने वाली अभिक्रियाएँ तथा सबसे सरल अभिक्रियाएँ ही हो पायीं और हमारे ब्रह्माण्ड में लगभग ७५ प्रतिशत हाइड्रोजन, २४ प्रतिशत हीलियम तथा अल्प मात्रा में लिथियम और ड्यूटीरियम बची रह गयी। ब्रह्माण की वर्तमान संरचना भी लगभग उतनी ही है।

## सन्दर्भ
श्रेणी:खगोलभौतिकी
श्रेणी:नाभिकीय भौतिकी
तीव्र रेडियो प्रस्फोट

रेडियोखगोलिकी में **तीव्र रेडियो प्रस्फोट** (fast radio burst) या **ऍफ़॰आर॰बी॰** (FRB) अज्ञात कारणों से उत्पन्न एक बहुत अधिक ऊर्जावान खगोलभौतिक परिघटना होती है जिसमें बहुत-ही संकुचित समय के लिए एक रेडियो संकेत प्रकट होती है। यह औसतन कुछ मिलिसैकण्ड के लिए ही जारी रहते हैं और हमारी गैलेक्सी से बाहर ही उत्पन्न होते हैं। सर्वप्रथम तीव्र रेडियो प्रस्फोट सन् २००७ में डन्कन लोरीमर और डेविड नारकेविक द्वारा पल्सरों से मिलने वाले संकेतों के अध्ययन में पाया गया था, जिस वजह से इसे "लोरीमर प्रस्फोट" (Lorimer Burst) कहा जाता है। उसके बाद से कई तीव्र रेडियो प्रस्फोट मिल चुके हैं, जिनमें से एक स्वयं को दोहराता भी है।

अगर तीव्र रेडियो प्रस्फोट ध्रुवित हों तो इसका अर्थ है कि वह किसी शक्तिशाली चुम्बकीय क्षेत्र से उत्सर्जित हुए हैं।  इन प्रस्फोटों का स्रोत अज्ञात है लेकिन वैज्ञानिक इसका न्यूट्रॉन तारा, कालाछिद्र या परग्रही बुद्धि होने का दावा करते हैं। ऍफ़॰आर॰बी॰ 121102 (FRB 121102) एकमात्र ज्ञात दोहराता हुआ तीव्र रेडियो प्रस्फोट है। यह हमारी गैलेक्सी, क्षीरमार्ग, से लगभग ३ अरब प्रकाशवर्ष दूर ब्रह्मा तारामंडल (ऑराइगा तारामंडल) की दिशा में स्थित किसी गैलेक्सी से आता है।

## कुछ उल्लेखनीय तीव्र रेडियो प्रस्फोट
तीव्र रेडियो प्रस्फोटों का नाम "एफआरबी तिथि" के रूप में रखा जाता है, जिसमें तिथि में छह अंक होते हैं (पहले वर्ष के दो, फिर महीने के दो और फिर दिवस के दो)। मसलन एफआरबी 121102 (FRB 121102) सन् 2012 के नवम्बर (11) महीने के दूसरे दिन (02) सर्वप्रथम बार देखा गया था।

### एफआरबी 180916 (FRB 180916)
इसका पूरा औपचारिक नाम एफआरबी 180916 जे0158+6 (FRB 180916 J0158+6) है। यह हमसे 50 करोड़ प्रकाशवर्ष दूर स्थित एक मध्यमाकार सर्पिल गैलेक्सी के एक कोने से उत्पन्न हो रहा है। इसका मूल स्रोत अज्ञात है। यह चार दिनों के लिए सक्रीय होता है और फिर 12 दिनों के लिए लुप्त हो जाता है। इस तरह इसका सोलह-दिवसीय क्रम लगातार जारी है। इस आवर्ती लक्षण का कारण भी अज्ञात है।

## इन्हें भी देखें
* गैलेक्सी
* पल्सर

## सन्दर्भ

श्रेणी:खगोलीय घटनाएँ
श्रेणी:रेडियो खगोलशास्त्र
श्रेणी:खगोलशास्त्र की अनसुलझी समस्याएँ
भैंरूपुरा जागीर

भैंरूपुरा जागीर (अंग्रेज़ी: Bhairoopura Jagir) यह एक छोटा-सा गाँव है जो कि सीकर जिले के गाँव की पंचायत समिति व तहसील धोद की पुर्णपुरा ग्राम पंचायत  में है।
ग्रांम पंचायत में तीन गाँव (पुरनपूरा), 
[भैरूंपुरा जागीर],तथा {हुकामपूरा} आते है। जिनमें भैरूंपुरा जागीर जनसँख्या में दूसरा बड़ा गाँव है।
भैरुपुरा जागीर धोद विधानसभा का एक छोटा सा गावं है। वर्तमान में धोद विधानसभा का विधायक श्री परसराम जी मोरदिया है।
[भैंरूपुरा जागीर] की स्थिति सीकर जिले से पश्चिम में है। यह सीकर से ४५ किलोमीटर  की दूरी पर स्थित है।

यहाँ हिन्दी और राजस्थानी भाषाएँ बोली जाती हैं।

## सन्दर्भ
 

श्रेणी:सीकर ज़िले के गाँव

भैंरूपुरा जागीर
ट्रांजिस्टर के मॉडल

ट्रांजिस्टर एक सरल युक्ति है किन्तु इनका व्यवहार उतना सरल नहीं है। इसलिए, ट्रांजिस्टर वाले परिपथों के विश्वसनीय रूप से काम करने के लिए आवशयक है कि उनका मॉडलन ऐसे किया जाय कि वह ट्रांजिस्टर के व्यवहार का सभी स्थितियों में सही तरह से प्रतिनिधित्व कर सके। ट्रांजिस्तर के बहुत सारे मॉडल बनाए गये हैं जो जटिलता में अलग-अलग हैं और विभिन्न उद्देश्यों की पूर्ति करते हैं। इन मॉडलों को दो भागों में बांटा जा सकता है, युक्ति की डिजाइन में सहायक मॉडल तथा परिपथ की डिजाइन में सहायक मॉडल।

ट्रांजिस्तर के प्रमुख मॉडल ये हैं-

* गमेल-पून मॉडल (Gummel–Poon model)
* एबर्स मोल मॉडल (Ebers–Moll model)
* बीसिम३ (BSIM3)
* BSIM4
*BSIMSOI
*EKV MOSFET Model (see also its web site at EPFL)
*PSP
*HICUM
*MEXTRAM
* संकर पाई मॉडल (Hybrid-pi model)
* H-प्राचल मॉडल (H-parameter model)

श्रेणी:ट्रांजिस्टर
उत्कृष्ट गैस

"उत्कृष्ट गैस" हीलियम (He), निऑन (Ne), आर्गन (Ar), क्रिप्टॉन (Kr), ज़ेनॉन (Xe) तथा रेडॉन (Rn) आवर्त सारणी के शून्य वर्ग के तत्त्व हैं। इसके परमाणु क्रमांक क्रमशः 2,10,18,36,54,86,है।शून्य वर्ग के तत्त्व रासायनिक दृष्टि से निष्किय होते हैं। इस कारण इन तत्वों को अक्रिय गैस या 'उत्कृष्ट गैस' कहा जाता हैं। रेडॉन को छोड़कर अन्य सभी गैसें वायुमंडल में पायी जाती हैं। अक्रिय गैस की खोज का श्रेय 'लोकेयर', 'रैमजे', 'रैले' आदि को जाता है।
 
उत्कृष्ट गैस की प्राप्ति दुर्लभ होने के कारण उन्हें 'दुर्लभ गैस' भी कहा जाता है। अक्रिय गैस उन गैसों को कहते हैं, जो साधारणत: रासायनिक अभिक्रियाओं में भाग नहीं लेतीं और सदा मुक्त अवस्था में प्राप्य हैं। इन गैसों में हीलियम, निऑन, आर्गान, जीनॉन और रडॉन सम्मिलित हैं। ये उत्कृष्ट गैसों[1] के नाम से भी प्रसिद्ध हैं। समस्त अक्रिय गैसें रंगहीन, गंधहीन तथा स्वादहीन होती हैं। स्थिर दाब और स्थिर आयतन पर प्रत्येक गैस की विशिष्ट उष्माओं का अनुपात 1.67 के बराबर होता है, जिससे पता चलता है कि ये सब एक परमाणु गैसें हैं। यह तत्वों की श्रेणी में आते है ।

## उपयोग
हीलियम- यह गुब्बारों और वायुपोतों में भरने के काम में आती है। गहरे समुद्र में गोता लगाने वाले साँस लेने के लिए वायु के स्थान पर हीलियम और ऑक्सीजन का मिश्रण काम में लाते हैं। धातु कर्म में जहाँ अक्रिय वायुमंडल की आवश्यकता होती है, हीलियम का प्रयोग किया जाता है। वायु से यह बहुत हल्की होती है, अत: बड़े-बड़े हवाई जहाजों के टायरों में इसी गैस को भरा जाता है।[2] नीऑन - बहुत कम दाब पर नीऑन से भरी ट्यूबों में से विद्युत गुजारने पर नारंगी रंग की चमक पैदा होती है, जिसका विद्युत संकेतों में उपयोग किया जाता है। आर्गन- 26 प्रतिशत नाइट्रोजन के साथ मिलाकर आर्गन विद्युत के बल्बों में तथा रेडियो वाल्बों और ट्यूबों में प्रयुक्त होती है। क्रिप्टान और जीनॉन इनका प्रयोग किसी काम में नहीं होता। रेडान- यह घातक फोड़ों और ठीक न होने वाले घावों के इलाज में काम आती है। 

## सन्दर्भ
जीऍससी 03089-00929

**जीऍससी 03089-00929** (GSC 03089-00929) पृथ्वी से 1300 प्रकाशवर्ष दूर पहलवान तारामंडल में स्थित +12 के सापेक्ष कांतिमान का एक G-श्रेणी का मुख्य अनुक्रम तारा है। यह हमारे सूरज जैसा लेकिन उससे ज़रा कम गरम तारा है। सिम्बाद ताराकोष में यह एक परिवर्ती तारा बताया गया है। इसके इर्द-गिर्द बृहस्पति से दुगने आकार का ट्रेस-3बी (TrES-3b) नामक बहिर्ग्रह परिक्रमा कर रहा है।

## ग्रहीय मण्डल
सन् 2007 में इस तारे की परिक्रमा करता हुआ एक बहिर्ग्रह खोजा गया।

## इन्हें भी देखें
* मुख्य अनुक्रम
* बहिर्ग्रह
* पहलवान तारामंडल

## सन्दर्भ

श्रेणी:पहलवान तारामंडल
श्रेणी:ग्रहीय मंडल
श्रेणी:जी-प्रकार मुख्य अनुक्रम तारे
श्रेणी:परिवर्ती तारे
महामहिम निज़ाम चैरिटबल ट्र्स्ट

महामहिम निज़ाम चैरिटेबल ट्रस्ट एक गैर-लाभकारी संगठन है। वर्तमान में निज़ाम मीर उस्मान अली ख़ान के पौत्र राजकुमार मुफ़खम जाह ट्रस्ट के प्रमुख हैं।
## स्थापना और लक्ष्य
हैदराबाद राज्य के स्वतंत्र भारत में विलय के पश्चात, प्रति वर्ष २००० विद्यार्थी कई छात्रवृत्ति योजनाओं से लाभांवित होते  रहे हैं जिन्हें महामहिम निज़ाम चैरिटबल ट्रस्ट (H.E.H. The Nizam’s Charitable Trust) प्रदान करता है। इस ट्रस्ट की स्थापना १९५४ में हुई थी। इस ट्रस्ट के वर्तमान अध्यक्ष मीर नजफ़ अली खान है जो सप्तम निज़ाम मीर उस्मान अली खान के पोते हैं।

## लाभान्वित होने वाले लोग
लाभान्वित होने वालों में आंध्र प्रदेश और तेलंगाना राज्यों के विद्यार्थी हैं जो पाँचवीं कक्षा से लेकर दसवीं कक्षा में पढ़ते हैं, इंटरमीडियट स्तर पर पढ़ते हैं या फिर स्नातक पढ़ रहे होते हैं। 

## नरसिंह राव का परेशान करना
ट्र्स्ट के अधिकारियों ने आरोप लगाया है कि स्वर्गीय प्रधान मंत्री नरसिंह राव के काल में कई विभागाध्यक्ष उन्हें उन्हें बार-बार बेबुनियाद नोटिसों के ज़रिये परेशान करते आए हैं।  

## उच्चतम न्यायालय का निर्णय
एक मुक़दमे में उच्चतम न्यायालय ने महामहिम निज़ाम चैरिटबल ट्र्स्ट के बारे में कहा है कि:  यह एक वास्तविक रूप में धर्मनिरपेक्ष संपूर्ण सार्वजनिक दान का ट्रस्ट है, जो दुर्भाग्य से लम्बी न्यायिक लड़ाई का हिस्सा बना जो सरकारी मंत्रियों और पदाधिकारियों के अवसरों के तलाश करने पर केन्द्रित थी। 

## कर्मचारियों की समस्या
२०१० में ट्र्स्ट के कई कर्मचारियों को २० से २७ साल की सेवा के पश्चात स्वेच्छापूर्वक सेवानिवृत्ति लेने पर मजबूर किया गया। ट्र्स्ट ने आश्वासन दिया था कि उन्हें पेंशन सेवा से हटने के दूसरे महीने से दिया जाएगा। परन्तु १७ ऐसे कर्मचारियों को कोई वित्तीय सहायता नहीं दी गई।

## सन्दर्भ

श्रेणी:भारत की समाजसेवी संस्थाएँ
केआईसी 8462852

**केआईसी 8462852** (KIC 8462852), जिसे **टैबी का तारा** (Tabby's Star) और **बोयेजियन का तारा** (Boyajian's Star) भी कहते हैं, F-श्रेणी का एक मुख्य अनुक्रम तारा है जो पृथ्वी से लगभग 1,470 प्रकाशवर्ष दूर स्थित है। यह पृथ्वी की सतह से देखे जाने पर आकाश में हंस तारामंडल के क्षेत्र में स्थित है। इसके कांतिमान में 22% तक की असाधारण कमी आती रहती है। इसका कारण अज्ञात है और इसकी सम्भावनाओं की कई कल्पनाएँ प्रस्तुत करी गई हैं। एक के अनुसार धूल का एक घना और अव्यवस्थित छल्ला तारे की परिक्रमा कर रहा है और इस से तारे की प्रतीत होने वाली चमक बढ़ती-घटती रहती है। एक अन्य के अनुसार धूमकेतुओं का एक झुंड परिक्रमा कर रहा है। एक तीसरी अवधारणा है कि वहाँ अतिविकसित और चेतनाशील परग्रही जीव रहते हैं जिन्होंने तारे की ऊर्जा प्रयोग करने के लिए उसके इर्द-गिर्द महान ढांचों का निर्माण करा हुआ है। ऐसे काल्पनिक निर्माण को "डायसन समूह" (Dyson swarm) कहते हैं लेकिन अधिकांश वैज्ञानिक ऐसे किसी कृत्रिम निर्माण की उपस्थिति-सम्भावना को कम मानते हैं।

## इन्हें भी देखें
* हंस तारामंडल
* मुख्य अनुक्रम

## सन्दर्भ

श्रेणी:हंस तारामंडल
श्रेणी:ऍफ़-प्रकार मुख्य अनुक्रम तारे
श्रेणी:सम्भावित खगोलीय वस्तुएँ
श्रेणी:परग्रही चेतना की खोज
श्रेणी:खगोलशास्त्र की अनसुलझी समस्याएँ
आरोह (समाजसेवी संगठन)

**आरोह** (पूर्व में **एसोसिएशन फ़ॉर ऍड्वांस्मेंट ऐंड रिहैबिलिटेशन ऑफ़ दि हैंडिकैप्पड**) एक भारत का समाजसेवी संगठन है जिसकी स्थापना कुछ समर्पित नागरिकों और दिव्यांग बच्चों के माता-पिता ने की।

## इतिहास
उप-महावायुपति एस सी गुप्त ने आरोह की स्थापना 1983 में की और 2004 में अपनी असामयिक मृत्यु तक इसके सचिव बने रहे। श्रीमती आशा गुप्त ने आरोह/नवज्योति की उप-महावायुपति के साथ सह-स्थापना की।

## सन्दर्भ

## बाहरी कड़ियाँ
* आधिकारिक जालस्थल

श्रेणी:भारत की समाजसेवी संस्थाएँ
गुलशन राय

**गुलशन राय** (2 मार्च 1924 - 11 अक्टूबर 2004) एक भारतीय फिल्म निर्माता और वितरक थे। उन्होंने 1970 के दशक में यश चोपड़ा द्वारा निर्देशित और 1990 के दशक में अपने बेटे राजीव राय द्वारा निर्देशित कई सफल फिल्मों का निर्माण किया।

गुलशन का जन्म 1924 में ब्रिटिश भारत (अब पाकिस्तान में) लाहौर, पंजाब में हुआ था। भारत के विभाजन के बाद वह 1947 में बॉम्बे (अब मुम्बई) चले गए। उन्होंने हिन्दी फिल्म उद्योग में एक वितरक के रूप में अपना करियर शुरू किया। 1970 में, उन्होंने अपनी उत्पादन कंपनी त्रिमूर्ति फिल्म्स की शुरुआत की और पहली फिल्म *[[जॉनी मेरा नाम (1970 फ़िल्म)|जॉनी मेरा नाम]]* निर्मित की जो सफल रही थी। 1970 के दशक में, उनकी यश चोपड़ा निर्देशित फिल्मों ने अमिताभ बच्चन को एक सुपरस्टार बनाया और पटकथा लेखकों सलीम-जावेद के लिए सफल करियर प्रारंभ किया। उल्लेखनीय फिल्में *[[दीवार (1975 फ़िल्म)|दीवार]]* (1975) और *[[त्रिशूल (फ़िल्म)|त्रिशूल]]* (1978) थीं। 1980 और 90 के दशक में, उन्होंने अपने बेटे राजीव राय द्वारा निर्देशित एक्शन शैली में फिल्मों का निर्माण किया, और वह उनके संगीत (कल्याणजी-आनंदजी और बाद में विजू शाह द्वारा रचित) के लिए उल्लेखनीय थीं। वह *[[त्रिदेव]]* (1989), *[[विश्वात्मा (1992 फ़िल्म)|विश्वात्मा]]* (1992), *[[मोहरा]]* (1994) और *[[गुप्त (फ़िल्म)|गुप्त]]* (1997) हैं।

हालांकि, 2000 के दशक में राजीव की फिल्में, *[[प्यार इश्क और मोहब्बत]]* और *[[असंभव (2004 फ़िल्म)|असंभव]]* के साथ त्रिमूर्ति फिल्म्स को असफलताओं का सामना करना पड़ा। दोनों ही फिल्म अर्जुन रामपाल को नायक के रूप में शुरुआत करने का प्रयास थीं लेकिन फ्लॉप हो गई और सफल नायक होने में अर्जुन असमर्थ रहे। 80 की उम्र में लंबी बीमारी के बाद 11 अक्टूबर 2004 को मुंबई में गुलशन राय की मृत्यु हो गई। वह पद्मश्री प्राप्तकर्ता थे।

## निर्मित फिल्मों की सूची

## सन्दर्भ

श्रेणी:1924 में जन्मे लोग
श्रेणी:२००४ में निधन
श्रेणी:पद्मश्री प्राप्तकर्ता
श्रेणी:हिन्दी फ़िल्मों के निर्माता
श्रेणी:फ़िल्म वितरक
आश्रय फ़ाउन्डेशन

**आश्रय फ़ाउन्डेशन** एक भारतीय गैर-सरकारी संस्था है जिसका मुख्यालय इंद्रानगर, बंगलोर, करनाटक में स्थित है। फ़ाउन्डेशन बेसहारा बच्चों की भलाई और महिलाओं को सशक्त बनाने के लिए काम करती है।

## उद्देश्य
आश्रय की स्थापना 1982 में कई जवान औरतों ने मिलकर संस्थापक रमा अनन्त की अध्यक्षिता में की थी। फ़ाउन्डेशन बेसहारा बच्चों की भलाई और महिलाओं को सशक्त बनाने के लिए काम करती है।

## इतिहास और कार्यक्रम
1982 में अपनी स्थापना के समय संस्था बेंगलोर के स्थानांतरित निर्माणकर्मियों के बच्चों पर केन्द्रित थी। प्रारंभ में ग्रीटिंग कार्ड बेचकर चंदा जमा किया गया और सब काम शहर के एक छोटे से किराए की जगह से किया गया। इससे अर्जित धन मज़दूरों के बच्चों की काम के स्थान पर देखरेख का केन्द्र बनाया गया।  अब यह संस्था महिलाओं और बच्चों के लिए कई लाभकारी काम कर रही है।

## सन्दर्भ

श्रेणी:भारत की समाजसेवी संस्थाएँ
अखंड नगर

**अखंड नगर** बाजार सुल्तानपुर से 65 किलोमीटर दूर पूर्व कादीपुर से 22 किलोमीटर उत्तर पूर्व की दिशा में स्थित है। बाजार में स्टेट बैंक बैंक ऑफ बड़ौदा की शाखाएं है। यहाँ का ब्लॉक मुख्यालय पाराबासूपुर ग्राम में स्थित है ब्लॉक मुख्यालय से सटा हुआ सामुदायिक स्वास्थ केंद्र और पावर हाउस गांधी आश्रम परिसर स्थित है।

## सन्दर्भ

श्रेणी:उत्तर
 प्रदेश के क्षेत्र
ओमूआमूआ

**ओमुअमुअ** (&#x02BB;Oumuamua, ) एक अंतरतारकीय वस्तु है, यानि यह किसी तारे के गुरुत्वाकर्षक बंधन में नहीं बंधी हुई। यह हमारे सौर मंडल से होकर गुज़रने वाली पहली ज्ञात अंतरतारकीय वस्तु है। ओमुअमुअ 230 x 35 x 35 मीटर के आकार का एक कम-सक्रीय धूमकेतु है। इसका रंग बाहरी सौर मंडल की अधिकांश वस्तुओं की तरह गहरा लाल है। यह हमारे सूरज के सापेक्ष इतने तीव्र वेग से चल रहा है कि इसकी हमारे सौर मंडल में जन्म हुए होने की कोई सम्भावना नहीं है। ओमुअमुअ 19 अक्तूबर 2017 को हवाई मे स्थित एक वेधशाला द्वारा सर्वप्रथम देखा गया। इसकी गति इतनी तेज़ है कि सूरज इसे गुरुत्वाकर्षक प्रभाव से अपनी कक्षा में रोक सकने में सक्षम नहीं है और यह समय के साथ-साथ हमेशा के लिए हमारा सौर मंडल छोड़ देगा। यह अज्ञात है कि कौन-सा ग्रहीय मंडल इसका स्रोत है और यह कितने समय से तारों के बीच भ्रमण कर रहा है।

## इन्हें भी देखें
* अंतरतारकीय वस्तु
* धूमकेतु

## सन्दर्भ
 

श्रेणी:अंतरतारकीय वस्तुएँ
श्रेणी:2017 में पृथ्वी-समीप वस्तुएँ
श्रेणी:आकाशगंगा
श्रेणी:क्षुद्रग्रह
आशाएँ फ़ाउन्डेशन

अंगूठाकार|संस्था का लोगो

**आशाएँ फ़ाउन्डेशन** भारत की एक गैर-सरकारी संस्था है जो गरीब बच्चों की शिक्षा के माध्यम से सहायता करती है। संस्था की स्थापना पहली जनवरी २००७ में हुई थी परन्तु इसका औपचारिक पंचीकरण १९ मई २००७ को हुआ था। इसके पीछे २०-३० वर्ष के आई टी पेशे के लोग हैं। संस्था अपने लक्ष्यों की प्राप्ति लक्ष्य से जुड़ी परियोजनाओं और समारोहों के माध्यम से करती है।

## उद्देश्य और संस्थागत लक्ष्य
आशाएँ फ़ाउन्डेशन शिक्षा के व्यक्तियों, देश और संसार के विकास में महत्त्व को मानती है। फ़ाउन्डेशन की सभी गतिविधियाँ शिक्षा के मानकों गरीब बच्चों में सुधारने पर केन्द्रित करता है।

हालाँकि भारत में शिक्षा प्रणाली को कई चुनौतियाँ देखी गई हैं, फ़ाउन्डेशन ने तीन मुख्य क्षेत्र को अपनी गतिविधियों और प्रयासों के लिए चुना है।

### शिक्षा तक पहुँच

शिक्षा से अछूते रहे बच्चों के लिए संस्था *बच्चे मन के सच्चे परियोजना* चलाती है।

### शिक्षा का वातावरण

स्कूली शिक्षा का वातावरण सुधारने के लिए संस्था *पुस्तक अभियान परियोजना* चलाती है।

### शिक्षा की गुणवत्ता
शिक्षा में नवीनतम तकनीकों और माध्यमों के लिए संस्था *शिक्षण अभियान परियोजना* चलाती है।

## सन्दर्भ

## बाहरी कड़ियाँ

श्रेणी:भारत की समाजसेवी संस्थाएँ
राष्ट्रीय औषधीय शिक्षा एवं अनुसन्धान संस्थान

**राष्ट्रीय औषधीय शिक्षा एवं अनुसन्धान संस्थान** (नाईपर) औषधीय विज्ञान के क्षेत्र में भारत का पहला राष्ट्रीय स्तर का संस्थान है जिसका उद्देश्य औषधीय विज्ञान के क्षेत्र में उच्च अध्ययन और अनुसन्धान के लिए उत्कृष्ट केन्द्र बनना है। भारत सरकार ने नाईपर को ‘राष्ट्रीय महत्व का संस्थान’ घोषित किया है। भारत सरकार के रसायन एवं उर्वरक मंत्रालय के औषध विभाग के संरक्षण में गठित यह एक स्वायत्त निकाय है। यह भारतीय विश्वविद्यालय संघ तथा राष्ट्रमण्डल विश्वविद्यालय संघ का सदस्य है।

यह संस्थान 130 एकड़ के क्षेत्र में दिल्ली के उत्तर में 250 कि.मी. की दूरी पर एस.ए.एस. नगर (मोहाली), पंजाब में स्थित है।

## लक्ष्य
* औषधीय विज्ञान के क्षेत्र में गुणवत्तापूर्ण शिक्षा प्रदान करना,
* अभिनव एवं अनुवादित अनुसन्धान को प्रोत्साहित करना,
* राष्ट्रीय/ अंतरराष्ट्रीय सहयोगात्मक अनुसंधान एवं सम्बन्ध,
* राष्ट्रीय/ अंतरराष्ट्रीय औषधीय नीति के मामलों का अध्ययन,
* भूमंडलीय चुनौतियों को पूरा करने के लिए फार्मा उद्योगों के साथ सहयोग,
* औषधीय उद्योगों और अन्य अनुसंधान और शिक्षण संस्थानों की आवश्यकताओं को पूरा करने के लिए विशेषीकृत केन्द्रों का सृजन,
* औषध निगरानी जिसमें औषधों के 'उपयोग दुरुपयोग' के अध्ययन सम्बन्धी कार्यक्रम आयोजित करना,
* सामुदायिक फार्मेसी और औषधीय प्रबन्धन,
* शिक्षा कार्यक्रम का संचालन।

## उद्देश्य
संस्थान के निम्नलिखित मुख्य उद्देश्य हैं :-
* भावी अध्यापकों, अनुसन्धान और उद्योग तथा व्यवसाय के प्रबन्धकों का प्रशिक्षण के माध्यम से औषधीय शिक्षा एवं अनुसन्धान के स्तर को सुदृढ़ बनाना,
* शिक्षा कार्यक्रम का संचालन,
* औषधीय उद्योगों और अन्य अनुसंधान और शिक्षण संस्थानों की जरूरतों को पूरा करने के लिए राष्ट्रीय केन्द्रों का सृजन,
* भूमंडलीय चुनौतियों को पूरा करने के लिए भारतीय उद्योगों के साथ सहयोग,
* राष्ट्रीय/ अंतर्राष्ट्रीय सहयोगात्मक अनुसन्धान,
* पाठ्यचर्चा और मीडिया का विकास,
* औषधियो के ‘सदुपयोग-दुरुपयोग’ और ग्रामीण फार्मेसी आदि जैसे सामाजिक पहलुओं का अध्ययन,
* औषध निगरानी, सामुदायिक फार्मेसी, और औषधीय प्रबन्धन से सम्बन्धित कार्यक्रम आयोजित करना।

## संस्थान
# राष्ट्रीय औषधीय शिक्षा एवं अनुसन्धान संस्थान, अहमदाबाद
# राष्ट्रीय औषधीय शिक्षा एवं अनुसन्धान संस्थान, गुवाहाटी
# राष्ट्रीय औषधीय शिक्षा एवं अनुसन्धान संस्थान, हाजीपुर
# राष्ट्रीय औषधीय शिक्षा एवं अनुसन्धान संस्थान, हैदराबाद
# राष्ट्रीय औषधीय शिक्षा एवं अनुसन्धान संस्थान, कोलकाता
# राष्ट्रीय औषधीय शिक्षा एवं अनुसन्धान संस्थान, मोहाली
# राष्ट्रीय औषधीय शिक्षा एवं अनुसन्धान संस्थान, रायबरेली

### भावी संस्थान
# राष्ट्रीय औषधीय शिक्षा एवं अनुसन्धान संस्थान, विशाखापट्टनम
# राष्ट्रीय औषधीय शिक्षा एवं अनुसन्धान संस्थान, नागपुर
# राष्ट्रीय औषधीय शिक्षा एवं अनुसन्धान संस्थान, झालावाड़
# राष्ट्रीय औषधीय शिक्षा एवं अनुसन्धान संस्थान, छत्तीसगढ़

## बाहरी कड़ियाँ
*'''राष्ट्रीय औषधीय शिक्षा एवं अनुसन्धान संस्थान''' का जालघर
*'''राष्ट्रीय औषधीय शिक्षा एवं अनुसन्धान संस्थान हाजीपुर''' का जालघर

श्रेणी:भारत के अनुसन्धान संस्थान
भारतीय विश्वविद्यालय संघ

**भारतीय विश्वविद्यालय संघ** (Association of Indian Universities / AIU) भारत के प्रमुख विश्वविद्यालयों का एक संघ है। इसका मुख्यालय दिली है। 

## सन्दर्भ

श्रेणी:भारतीय विश्वविद्यालय
आकांक्षा फ़ाउन्डेशन

**आकांक्षा फ़ाउन्डेशन** की स्थापना शाहीन मिस्त्री ने एक गैर-सरकारी संस्था के रूप में की थी जिसका लक्ष्य कम-आय के समुदाय के बच्चों के जीवन में सुधार लाना, उन्हें स्वयं की क्षमता बढ़ाने और जीवन में बदलाव लाने में मदद करना। संस्था मुख्य रूप से शिक्षा के क्षेत्र में काम करती है, जिसमें अनौपचारिक शिक्षा को आकांक्षा केन्द्रों से देखती है और औपचारिक शिक्षा को अपनी स्कूल परियोजना के माध्यम से स्कूलों में सुधार लाने का प्रयास करती है।

वर्तमान रूप से आकांक्षा 6500 बच्चों तक दो मॉडलों से पहुँचने का प्रयास करती है: स्कूल-के-पश्चात या केन्द्र मॉडल और स्कूल मॉडल।

आकांक्षा के 3 स्कूल-के-पश्चात केन्द्र हैं, जो इसकी पूर्व परियोजना से बचे हैं और 21 स्कूल मुंबई और पुणे में हैं जो मुंबई और पुणे की नगरपालिकाओं के संयोग से चलती हैं। स्कूल परियोजना का प्रयास इस बात पर केन्द्रित है कि कैसे उच्च गुणवत्ता के स्कूल इन दो शहरों के कम-आय समुदाय के लिए लाभदायक हो सकते हैं। 

आकांक्षा के लिए दान का प्रबंध पहले शाहीन मिस्त्री करती थीं।  अब वह टीच फ़ॉर इंडिया की अध्यक्षिता कर रही हैं।  

## सन्दर्भ

## बाहरी कड़ियाँ
* 

श्रेणी:भारत की समाजसेवी संस्थाएँ
अंतरतारकीय वस्तु

**अंतरतारकीय वस्तु** (interstellar object) तारों और उपतारों को छोड़कर ऐसी कोई भी खगोलीय वस्तु होती है जो किसी तारे के गुरुत्वाकर्षक प्रभाव से बंधी हुई न हो। ऐसी वस्तुएँ तारों के बीच के अंतरतारकीय अंतरिक्ष में भ्रमण करती रहती हैं। ऐसी एक वस्तु सन् २०१७ में हमारे सौर मंडल से गुज़रने वाला ओमूआमूआ नामक धूमकेतु था। क्योंकि किसी सौर मंडल में आने वाली अंतरतारकीय वस्तुएँ अक्सर तारे के समीप आकर फिर बाहर निकल जाती हैं, इसलिए उनकी देखी गई कक्षाओं (ऑर्बिटों) का आकार अतिपरवलय (हाइपरबॉलिक) होता है।

## इन्हें भी देखें
* खगोलीय वस्तु
* ओमुअमुअ

## सन्दर्भ

*
श्रेणी:बहिर्ग्रहशास्त्र
श्रेणी:खगोलीय वस्तुएँ
श्रेणी:तारकीय खगोलशास्त्र
बिरला मंदिर, हैदराबाद

एक 280 फीट ऊँची पहाड़ी पर निर्मित , हैदराबाद का बिड़ला मंदिर भारत का एक लोकप्रिय मंदिर है। हैदराबाद में बिरला मंदिर, भगवान वेंकटेश्वर को समर्पित है, जो दो हजार टन सफेद राजस्थानी संगमरमर से बना है।  यह मंदिर हुसैन सागर झील के पास स्थित है ।

मंदिर का समय: सुबह 7 बजे से दोपहर 12 बजे तक, शाम 3 बजे से रात्रि 9 बजे तक।

स्थान: आदर्श नगर कॉलोनी, नौबाथ पहाड़, हुसैन सागर झील के पास, हैदराबाद।
## इन्हें भी देखें
* अक्षरधाम मंदिर, दिल्ली
* मीनाक्षी सुन्दरेश्वर मन्दिर
* भाग्यलक्ष्मी मंदिर

## सन्दर्भ

## बाहरी कड़ियाँ

श्रेणी:विष्णु मंदिर
श्रेणी:तेलंगाना में हिन्दू मन्दिर
ओम प्रकाश बारवा

**ओम प्रकाश बारवा** हरियाणा के लोहारू विधानसभा निर्वाचन क्षेत्र से विधायक हैं। उनका सम्बंध इंडियन नेशनल लोकदल से है।

## परिवार और प्रारंभिक जीवन
बारवा का जन्म ५ मई १९६० को हुआ था। वे सामान्य अनारक्षित वर्ग से सम्बंधित हैं। उनकी बीवी का नाम तारा देवी है। वे बी ए पास हैं। उनका एक पुत्र और चार पुत्रियाँ हैं। विधायक बनने से पूर्व वे पंच और उप-सरपंच रह चुके हैं।

## सन्दर्भ

श्रेणी:1960 में जन्मे लोग
श्रेणी:जीवित लोग
श्रेणी:इंडियन नेशनल लोकदल के नेता
श्रीवास्तव

**श्रीवास्तव** (; ) श्रीवास्तव हिन्दू धर्म का एक कायस्थ कुल है 
भारत के हिन्दीभाषी हिंदुओं में पाया जाने वाला एक सामान्य उपनाम है।

## उत्पत्ति
श्रीवास्तव, चित्रगुप्तवंशी कायस्थ के बारह उप-कुलों में से एक हैं, जो परंपरागत रूप से शासन, प्रशासन और सैन्य सेवाओं में शामिल थे।  भारतीय उपमहाद्वीप में वैदिक काल , मध्यकालीन हिंदू और इस्लामी साम्राज्यों के दौरान इस कुल के लोग प्रभावशाली थे, तथा लाला और कायस्थ  जैसे शीर्षक अर्जित करते थे।

## व्युत्पत्ति
* श्रीवास्तव * शीर्षक, * श्रीवास्तव्य* का संक्षिप्त रूप है अर्थात जिसमे श्री का वास हो। अन्य  व्याख्या के अनुसार, "श्रीवास्तव" नाम की उत्पत्ति "श्रीवास्तु/सुवास्तु" से हुई है, जो स्वात नदी का प्राचीन नाम है। उसे ही इस वंश की उत्पत्ति का स्थान कहा जाता है.

## इस नाम वाले उल्लेखनीय लोग
* डॉ राजेन्द्र प्रसाद (१८८४-१९६३), भारत के प्रथम राष्ट्रपति
* आदेश श्रीवास्तव (१ ९६६-२०१५), भारतीय संगीत निर्देशक
* अंजन श्रीवास्तव (जन्म १ ९ ४,), भारतीय फिल्म, टेलीविजन और स्टेज डांसर / अभिनेता
* आदित्य श्रीवास्तव (जन्म १ ९ ६a), भारतीय अभिनेता
* अलंकृता श्रीवास्तव, भारतीय फिल्म निर्माता
* आनंद-मिलिंद, भारतीय संगीत निर्देशक
* आशिरबाड़ी लाल श्रीवास्तव (१19 ९९ -१ ९ ,३), भारतीय इतिहासकार
* चंद्रिका प्रसाद श्रीवास्तव (१ ९–०-२०१३), भारतीय राजनयिक
* चित्रगुप्त श्रीवास्तव, भारतीय संगीत निर्देशक
* धीर चरण श्रीवास्तव (जन्म १ ९ ६er), भारतीय अभिनेता
* गणेश प्रसाद श्रीवास्तव (१ ९३३-२०११), भौतिक विज्ञानी, लेखक
* हरि शंकर श्रीवास्तव (जन्म १ ९ २२), भारतीय इतिहासकार
* हरीश चंद्र श्रीवास्तव, भारतीय राजनीतिज्ञ
* हरिवंश राय श्रीवास्तव (१ ९ ०200-२००३), जिन्हें हरिवंश राय बच्चन, भारतीय कवि के रूप में जाना जाता है
* जे. एन .श्रीवास्तव (१ ९३३-२०१०), भारतीय गणितज्ञ
* महर्षि महेश योगी (१ ९१8-२०० रिकार्डेड , जिसे इलाहाबाद विश्वविद्यालय ने "एम.सी.श्रीवास्तव" के रूप में दर्ज किया है), ट्रान्सेंडैंटल मेडिटेशन
* मानसी श्रीवास्तव (जन्म १ ९९ ०), भारतीय टीवी अभिनेत्री
* निखिल श्रीवास्तव, भारतीय गणितज्ञ
* निर्मला श्रीवास्तव (१ ९२३-२०११), सहज योग के संस्थापक
* ओंकार नाथ श्रीवास्तव (जन्म १ ९ ४२), भारतीय भौतिकशास्त्री
* राजेंद्र श्रीवास्तव, भारतीय अकादमिक
* राजू श्रीवास्तव (जन्म १ ९ ६३), भारतीय हास्य कलाकार
* रमेश श्रीवास्तव, अमेरिकी गायक
* संजीव श्रीवास्तव, भारतीय पत्रकार
* शैलेन्द्र नाथ श्रीवास्तव, भारतीय राजनीतिज्ञ
* तारा रानी श्रीवास्तव, भारतीय महिला स्वतंत्रता सेनानी

; उल्लेखनीय श्रीवास्तव जिन्होंने अपना नाम बदल लिया

* लाल बहादुर शास्त्री (1904-1966), भारत के दूसरे प्रधानमंत्री, शारदा प्रसाद श्रीवास्तव के पुत्र
* जमींदार बाबू त्रिलोक नाथ (१19६६-१९ ६०, जन्म त्रिलोक नाथ श्रीवास्तव), ब्रिटिश भारत के राजकुमार
* अमिताभ बच्चन (जन्म (1942 में 'इंकलाब श्रीवास्तव'), हरिवंश राय श्रीवास्तव बच्चन के बेटे, और उनके बेटे अभिषेक बच्चन (जन्म 1976)।  अभिनेताओं
* परिचय दास, लेखक और संपादक, रवीन्द्रनाथ श्रीवास्तव का जन्म https://en.m.wikipedia.org/wiki/Parichay_Das

* नटवरलाल (१ ९१२-२०० ९), मिथिलेश कुमार श्रीवास्तव, भारतीय कोन मैन
* जयप्रकाश नारायण (1902-1979, हरसू दयाल श्रीवास्तव के बेटे), भारतीय स्वतंत्रता कार्यकर्ता, समाज सुधारक और राजनीतिक नेता
* मुंशी प्रेमचंद (१ ०-१९ ३६, जन्म धनपत राय श्रीवास्तव), भारतीय लेखक

## सन्दर्भ
 

 

 श्रेणी: भारतीय परिवार के नाम
 श्रेणी: कायस्थ
एरिकेलीज़

**एरिकेलीज़** (Ericales) द्विबीजपत्री वनस्पतियों का एक विस्तृत और विविध जीववैज्ञानिक गण है जिसमें चाय और तेंदू शामिल हैं। इस गण में वृक्ष, क्षुप और लिआना आते हैं। इसमें प्रकाश-संश्लेषण (फ़ोटोसिन्थसिस) में सक्षम पौधों के साथ-साथ क्लोरोफ़िल-हीन पौधे तथा मांसाहारी पौधे भी सदस्य है।

## इन्हें भी देखें
* ऐस्टरिड

## सन्दर्भ

*
श्रेणी:आवृतबीजियों के गण
भारत में महिला स्वास्थ

भारत में महिला स्वास्थ को कई संकेतकों के संदर्भ में परीक्षण कर सकते हैंं, जो भौगोलिक, सामाजिक आर्थिक खड़े और संस्कृति श्रेणी में हो सकते हैंं।
 महिला का स्वास्थ्य एक महत्वपूर्ण कारण है जो मानव कल्याण और आर्थिक विकास में योगदान देता है।

वर्तमान में, भारत में महिलाओं के स्वास्थ्य समस्ये अनेक है जो की भारत के अर्थव्यवस्था के उत्पादन को प्रभावित भी करती हैं।

## स्वास्थ्य देखभाल पर भारत में लिंग पूर्वाग्रह
संयुक्त राष्ट्र भारत को मध्य आय वाले देश के रूप में स्थान देता है। लिंग असमानता में विश्व आर्थिक मंच भारत को सबसे पिछड़े देशो में गिनता है| शादी के दायित्वों के कारण भारत में महिलाओं को परिवार के लिए कम मूल्यवान माना जाता है। हालांकि अवैध है यह भारत में पर भारतीय सांस्कृतिक मानदंड अक्सर पति के परिवार को दहेज का भुगतान करने के लिए मजबूर करते हैं। यह वित्तीय बोझ लिंग में अंतर डालता है और परिवारों के बालक की तरफ प्रसत्साहित करता है|

## भारत की स्वास्थ्य सेवा प्रणाली में समस्याएं
21 वीं शताब्दी में भारत की स्वास्थ्य सेवा में स्वास्थ्य पेशेवरों की कमी है| शहरी क्षेत्रों में स्वास्थ्य देखभाल प्रणाली में अत्यधिक केंद्रित है पर गांवो में यह विपरीत है। गावों में यह भी पाया गया है की बहुत लोग जो अपने आप को चिकित्सक बताते है वो असल में नहीं है|

2005 में भारत में राष्ट्रीय ग्रामीण स्वास्थ्य मिशन (एनआरएचएम) अधिनियमित लाया गया|इसके कुछ पूर्व शर्त शिशु मृत्यु दर और मातृ मृत्यु दर कम करना है|

## इन्हें भी देखें
भारत में महिलाएँ
## सन्दर्भ

श्रेणी:मृत्यु के कारण
श्रेणी:भारतीय समाज
श्रेणी:भारतीय महिलाएँ
श्रेणी:भारत में सामाजिक-आर्थिक मुद्दे
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
हिन्दू धर्म और गर्भपात

हिंदू धर्म और शास्त्र गर्भपात का समर्थन नहीं करता है। कई हिंदू शास्त्रों में हिंदू धर्म के सार को अहिंसक बताया गया है। परन्तु माँ को यदि जान खतरा है तो इसकी अनुमति है।

## सन्दर्भ

श्रेणी:हिन्दू धर्म
श्रेणी:गर्भपात
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
स्तन रोग

ज्यादातर महिलाओं को कुछ समय में स्तन परिवर्तन का अनुभव होता है। **स्तन रोगों** को या तो प्रजनन प्रणाली के विकार, या प्रजनन के विकारों के साथ वर्गीकृत किया जा सकता है। स्तन रोग अधिकांश कैंसरमुक्त रोग होते हैं। स्तन रोगों के कई प्रकार हैं। वह कारण है संक्रमण, कोष और गांठ, दर्द के साथ या बिना। 
सबसे आम हैं मास्टिटिस (जीवाणु संक्रमण), सिस्ट, सौम्य गांठ और कैंसर। अगर बीमारी का कुछ संदिग्ध पाया जाता है, तो महिलाओं को आम तौर पर अल्ट्रासाउंड और सुई बायोप्सी के संयोजन का कारण बनने की पेशकश की जाती है। पुरुष भी स्तन रोग से प्रभावित होते हैं।  

## फुलाव

स्तन फुलाव एक असामान्य ऊतक का द्रव्यमान है स्तन में जो फुलाव रोग बनाता है। नियोप्लासिया (ग्रीक में नई वृद्धि) कोशिकाओं का असामान्य प्रसार है। कोशिकाओं के विकास से अधिक है और उसके चारों ओर सामान्य ऊतकों के साथ असंगठित रहेता है। स्तिमुली की समाप्ति के बाद भी कोशिकाओं का निरंतर अतिशय विकास होता रहता है यह आमतौर पर ट्यूमर या कैन्सर का कारण बनता है। नियोप्लासमसौम्य, पूर्व घातक कार्सिनोमा इन सूट, या घातक कैन्सर,हो सकती है। आधुनिक चिकित्सा में ट्यूमरको नियोप्लासम (जिससे गांठ बनती है) का पर्याय है पहले, ट्यूमर अलग से इस्तेमाल किया गया था। कुछ नियोप्लासम गांठ नहीं बनाते है। स्तन फुलाव सौम्य हो सकता है, जैसा कि फाइब्रोएडीनोमा में यह घातक हो सकता है, इस मामले में इसे स्तन कैंसर कहा जाता है। या स्तन गांठ के रूप में प्रस्तुत करता है। स्तन गांठ लगभग ७% फाइब्रोएडीनोमा और १०% स्तन कैंसर होते हैं। 
फय्ल्लोडेस ट्यूमर एक फाइब्रोएथिथेलियल ट्यूमर है जो या तो सौम्य, या घातक हो सकते हैं।

## स्तन कैन्सर

दुनिया भर में महिलाओं में, स्तन कैंसर सबसे आम कारण है मौत का। स्तन आत्म-परीक्षा (बीएसई) संभव स्तन कैंसर खोजने के लिए एक आसान लेकिन अविश्वसनीय विधि है।
स्तन कैंसर के शुरुआती निदान, या पुनरुत्थान के जोखिम को कम करने में प्रतीत होने वाले कारक स्वास्थ्य देखभाल पेशेवरों, नियमित मैमोग्राम, स्तनों की आत्म-परीक्षा, स्वस्थ आहार, और अतिरिक्त शरीर वसा को कम करने के लिए व्यायाम द्वारा नियमित स्तन परीक्षाएं हैं। 

## तंतुप्रत्यास्थ स्तन बदलाव

कुछ महिलाओं में सिस्ट और मोटा स्तन ऊतक का संयोजन होता है जिसे सौम्य फाइब्रोसाइटिक बीमारी कहा जाता है। यह विशेषक है कैंसरमुक्त स्तन गांठों द्वारा, जो कभी-कभी असुविधा का कारण बन सकती है, अक्सर मासिक धर्म चक्र से हार्मोनल प्रभाव से संबंधित होती है। रजोनिवृत्ति के बाद ये समस्याएं अक्सर गायब हो जाती हैं, लेकिन अगर आप हार्मोन प्रतिस्थापन चिकित्सा लेते हैं तो जारी रह सकते हैं। इस संयोजन की संभावना उम्र के साथ बढ़ती है और गैर-कैंसर वाले गांठों का एक आम कारण है।

## संक्रमण और प्रदाह
ये दो के बीच आघात, गुप्त स्टेसिस / दूध अधिरक्तता, हार्मोनल उत्तेजना, संक्रमण या प्रतिक्रियाओं के कारण हो सकता है।

*जीवाणु मास्टिटिस
*दूध अधिरक्तता या गुप्त ठहराव से मास्टिटिस
*मास्टिटिस या गांठ
*स्तन का तपेदिक
*स्तन का सिफलिस
*रेट्रोमैमरी फोड़ा
*स्तन की एक्टिनोमाइकोसिस
*डक्ट इक्टैसिया सिंड्रोम
*स्तन अधिरक्तता 

## सन्दर्भ

## इन्हें भी देखें
* 

श्रेणी:रोग
श्रेणी:महिला रोग
श्रेणी:चिकित्सिक लक्षण
श्रेणी:स्तन रोग
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
गोविन्दप्प वेङ्कटस्वामि

**गोविन्दप्प वेङ्कटस्वामि** (1 अक्टूबर 1918&nbsp;– 7 जुलाई 2006) भारत के एक नेत्रविज्ञानी थे जिन्होने अपना सम्पूर्ण जीवन अन्धापन के ऐसे मामलों को दूर करने के लिए समर्पित कर दिया जिन्हें दूर किया जा सकता है। वे अरविन्द नेत्र चिकित्सालय के संस्थापक एवं भूतपूर्व अध्यक्ष थे जो विश्व में सबसे बड़ा नेत्र-चिकित्सा प्रदाता है। 

## सन्दर्भ

## इन्हें भी देखें
* अरविन्द नेत्र चिकित्सालय

## बाहरी कड़ियाँ
*नेत्र विशेषज्ञ गोविंदाप्पा वैंकटस्वामी की १००वीं जन्म जयंति पर समर्पित गुगल डूडल

श्रेणी:भारतीय नेत्रविज्ञानी
श्रेणी:भारतीय शल्यचिकित्सक
श्रेणी:पद्मश्री प्राप्तकर्ता
श्रेणी:1918 में जन्मे लोग
श्रेणी:२००६ में निधन
श्रेणी:तमिलनाडु के लोग
वारन्ट

**अधिपत्र** या **वारन्ट**  सामान्यतः एक आदेश होता है जो एक विशिष्ट प्रकार का अधिकार प्रदान करता है (जैसे गिरफ्तारी वारन्ट, तलाशी अधिपत्र आदि)। वारन्ट प्रायः किसी न्यायालय द्वारा जारी किया जाता है और  शेरिफ, कॉन्स्टेबल या पुलिस अधिकारी को निर्देशित किया जाता है कि वे वारन्ट में निर्दिष्ट कार्य (जैसे किसी की गिरफ्तारी या तलाशी) करें।

## इन्हें भी देखें
* ज़मानत

## सन्दर्भ

श्रेणी:विधि
मनोहर सिंह जी जाड़ेजा

**मनोहर सिंह जी प्रद्युम्न सिंह जी जाड़ेजा** (18 जून 1935 – 27 सितंबर 2018) एक भारतीय राजकोट शाही घराने के ठाकुर और राजनीतिज्ञ थे। 

## प्रारंभिक जीवन
मनोहरसिंहजी का जन्म १४वें ठाकुर साहब प्रद्युमसिंहजी लखजीराजसिंहजी के ज्येष्ठ पुत्र के रूप में राजकोट के रणजीत विलास महल में हुआ था। उन्होंने राजकुमार कालेज, राजकोट, और एलफिंस्टन महाविद्यालय, मुंबई से शिक्षा प्राप्त किया। मनोहरसिंहजी के पास कला स्नातक के साथ कानून स्नातक की डिग्री थी। उन्होंने कानून से मास्टर डिग्री लंदन विश्वविद्यालय से प्राप्त की।

## क्रिकेट करियर
अपने पिता और दादा ( १२वें ठाकुर साहब), की तरह मनोहरसिंहजी क्रिकेट में उत्सुक थे, और अपने प्रथम श्रेणी करियर की शुरुआत सौराष्ट्र की तरफ से गुजरात के खिलाफ 1955-56 रणजी ट्रॉफी, से की थी, जहां उन्होंने अपनी पहली पारी में 59 रन बनाये थे।  मनोहरसिंहजी 1957-58 सत्र में टीम के कप्तान के रूप में रहें, और 1963-64 सत्र के बाद उनकी सेवानिवृत्ति के पहले तक टीम के एक नियमित खिलाड़ी रहें। आमतौर पर शीर्ष क्रम के बल्लेबाज के रूप में, उनका उच्चतम प्रथम श्रेणी स्कोर (और केवल एक शतक) दिसंबर 1957 में गुजरात के खिलाफ एक पारी में 144 रन था। कुल मिलाकर, मनोहरसिंहजी ने 14 प्रथम श्रेणी मैचों में 29.23 के औसत से 614 रन बनाये थे।

## राजनीतिक करियर
1967 में, भारतीय राष्ट्रीय कांग्रेस की तरफ से राजकोट निर्वाचन क्षेत्र से चुनाव लडते हुए मनोहरसिंहजी गुजरात विधान सभा के लिये निर्वाचित हुए, और 1971 सेवा में रहे। नवंबर में 1973 में उनके पिता की मृत्यु के बाद, उन्होंने पुस्तैनी उपाधि "ठाकुर साहब" का धारण किया। हालांकि 1947 में भारत की आजादी के बाद से यह उपाधि कोई अतिरिक्त अधिकार या विशेषाधिकार नहीं रखती थी, और यह केवल एक शिष्टाचार, के रूप में सम्बोधित किया जाता था, हालांकि सारी शाही संपत्ति इसी उपाधि के साथ संलग्न रहती है। मनोहरसिंहजी आगे दो बार राजकोट निर्वाचन क्षेत्र से -1980 से 1985 और 1990 से 1995- के बीच गुजरात विधानसभा के सदस्य रहे और इसी दौरान उन्हें कैबिनेट में, वित्त मंत्री, युवा कल्याण, और स्वास्थ्य मंत्री सहित पद दिये गये। 1998 से, वे गुजरात प्रदेश कांग्रेस समिति के उपाध्यक्ष भी रहे। मनोहरसिंहजी राजनीतिक में अपने वंशवादी नाम के वजाय, आम तौर पर "मनोहरसिंहजी जाड़ेजा" के नाम से जाने जाते थे। 

## व्यक्तिगत जीवन
मनोहरसिंहजी का विवाह 1949 में अलवर के महाराजा तेज सिंह प्रभाकर की सुपुत्री मनकुमारी देवी साहिबा से हुआ था, और उनके एक पुत्र और तीन पुत्रियाँ भी हैं। नवम्बर 2010 में उन्होंने एक रोल्स रॉयस कार जिसे "भारत का सितारा" कहा जाता है, खरीदा, जोकि 1934 में उनके दादा धर्मेंद्रसिंहजी लखजीराज के लिये बनवाया गया था। कार, बिल मेरेडिथ-ओवेन्स' संग्रहालय के एक भाग के रूप में होने के कारण 42 वर्षो से परिवार से दूर रहा था। इसे कभी दुनिया की सबसे महंगी कारों में गिना जाता था।

## मृत्यु
मनोहरसिंहजी का 27 सितंबर 2018 को अपने निवास रंजीत विलास पैलेस पर निधन हो गया।

## सन्दर्भ

श्रेणी:1935 में जन्मे लोग
श्रेणी:२०१८ में निधन
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय क्रिकेट खिलाड़ी
श्रेणी:राजकोट के लोग
कार पूलिंग

[अंगूठाकार|left|50px|[नीदरलैण्ड|नीदरलैंड्ज़ में कार पूलिंग का लोगो]]
[अंगूठाकार|[भारत के बंगलोर शहर में स्थानीय पुलिसकर्मी कार पूलिंग का प्रचार करते हुए। ]]
**कार पूलिंग** एक ऐसी व्‍यवस्‍था है जिसके माध्‍यम से लोग अपनी यात्रा के रास्ते में कुछ और लोगों को भी शामिल कर सकतें है और यात्रा के दौरान पेट्रोल आदि पर आने वाले खर्च को आपस में शेयर करके अपनी यात्रा को बेहतरी और किफायती बना सकतें है। इसका लाभ यह है कि कार पूलिंग को करने से लोगों की जेब पर पड़ने वाली पेट्रोल की मार थोड़ी हलकी हो जाती है।

## सन्दर्भ

श्रेणी:कार
श्रेणी:सामाजिक नेटवर्किंग
बीएआईएफ़

**बीएआईएफ़ डेवलप्मेंट रिसर्च फ़ाउन्डेशन** या **बीएआईएफ़ विकास अनुसंधान फ़ाउन्डेशन** महाराष्ट्र में पुणे के निकट उरुळी कांचन में स्थित एक पुरस्कार-प्राप्त दान संस्था है जो खेती में विकास की दिशा में पहल करती है। इसकी स्थापना १९६७ में मणिभाई देसाई ने **भारतीय ऐग्रो इंड्स्ट्रीज़ फ़ाउन्डेशन** के तौर पर की थी। फ़ाउन्डेशन की मुख्य गतिविथियों में उसके स्थापना इतिहास से उच्च-कोटि के दूध देने वाले गायों को बढ़ावा देना है। इसमें कुछ यूरपीय गायों और भारतीय गायों के बीच संकरण भी शामिल था।

## पुरस्कार
१९९७ में संस्था को महाराष्ट्र सरकार द्वारा आदिवासी सेवा संस्था पुरस्कार प्रादान किया गया।

## निर्माण और वैपकोल

बीएआईएफ़ महाराष्ट्र की एक युवा संस्था निर्माण के लिए मूल संस्था है।  वैपकोल (VAPCOL - Vasundhara Agri-Horti Producer Co. Ltd.) कई राज्य में मौजूद एक भूतपूर्व संस्था है जिसे कम्पनी अधिनियम के अंतरगत एक उत्पादक के रूप में पंजीकृत किया गया है। वैपकोल एक गैर-लाभकारी संस्था है जिसे बीएआईएफ़ का समर्थन प्राप्त है। वर्तमान रूप से वैपकोल की अपना एक निजी जालस्थल, फ़ेसबुक पन्ना और वितरण जालक्रम से बिक्री तथा ऑनलाइन बिक्री है।

## आलोचना

बीएआईएफ़ के आलोचक इस बात पर बल देते हैं कि आयातित गायों की नसलें भारतीय गायों की नसलों के सफ़ाए में सहायक हो रही हैं। 

द हिन्दू समाचार पत्र में पी साईनाथ ने दलील पेश की है कि संकरण से उभरने वाली गाय अधिक दूध देती है, पर उसका खानपान भी अधिक होता है और इस प्रकार की गाय भारतीय वातावरण के लिए अनुकूल नहीं है।

## और पढ़ने के लिए
* *Dhruva*, case study report at Indian Society of Agribusiness Professionals

## बाहरी कड़ियाँ
* आधिकारिक जालस्थल

## सन्दर्भ

श्रेणी:भारत की समाजसेवी संस्थाएँ
श्रेणी:भारत में कृषि
श्रेणी:पशुपालन
काला बाज़ार

**काला बाज़ार** (black market), **भूमिगत अर्थव्यवस्था** (underground economy) या **छुपी अर्थव्यवस्था** (shadow economy) ऐसा छुपा हुआ बाज़ार होता है जिसमें कोई ग्रैर-कानूनी गतिविधियाँ चल रही होती हैं या किसी अन्य रूप में स्थापित नियमों का उल्लंघन करा जा रहा होता है। ऐसे बाज़ार में अक्सर विधि द्वारा वर्जित माल या सेवाएँ (जैसे कि वर्जित नशे के पदार्थ या वैश्या सेवाएँ) बेचे जा रहे होते हैं, किसी अनिवार्य कर को देने से बचा जा रहा होता है (जैसे कि तस्करी द्वारा लाया गया विदेशी माल जिसपर आयात कर नहीं दिया गया है) या किसी ऐसे व्यक्ति को चीज़े बेची जा रही होती हैं जो कानूनन वर्जित है (जैसे कि किशोरों को सिगरेट)। कभी-कभी आर्थिक संतुलन को हस्तक्षेप से बिगाड़ने वाली, नीयत से सही लेकिन आर्थिक रूप से गलत, सरकारी नीतियों के अनपेक्षित परिणाम में भी कालाबाज़ारी को बढ़ावा मिल सकता है।

## इन्हें भी देखें
* आर्थिक संतुलन
* आर्थिक अधिशेष
* अभाव अर्थव्यवस्था
* भारत का काला धन

## बाहरी कड़ियाँ
* भारतीय अर्थव्यवस्था पर “काले धन” का प्रभाव  (मीना कौंडल , 14 जनवरी, 2017)
* कालाधन स्वदेश लाने का वादा निभाएं प्रधानमंत्री
* स्वतंत्र भारत में काला धन
* काला धन किसका, नाम बताओ सरकार
* छाया अर्थतंत्र और कर अपवंचन पर प्रकाशन और अनुसंधान।
* यूरोप में वित्तीय आपराधिक गतिविधियाँ और काले धन को वैध बनाने की गतिविधियों के नियंत्रण और दमन पर मार्च २००० का फ़्रांसीसी संसदीय प्रतिवेदन (फ़्रांसीसी सांसद विंसेंट पीलियन और आर्नौद मोंटेबौर्ग द्वारा निर्मित)

## सन्दर्भ

श्रेणी:भ्रष्टाचार
श्रेणी:अपराध
श्रेणी:नैतिक विवादास्पद व्यापारिक व्यवहार
श्रेणी:वित्तीय अपराध
श्रेणी:अनौपचारिक अर्थव्यवस्था
श्रेणी:मूल्य नियंत्रण
श्रेणी:खुदरा बाज़ार
श्रेणी:कर चोरी
श्रेणी:भूमिगत संस्कृति
*
ब्रोकपा

**बोकपा**, दार्द लोगों का छोटा सा एक उपसमुदाय है जो जम्मू एवं कश्मीर में लेह के १६३ किमी उत्तर-पश्चिम में तथा कारगिल के ६२ किमी उत्तर के क्षेत्र के निवासी हैं।

## सन्दर्भ

## बाहरी कड़ियाँ
*लद्दाख में बसे पाँच हजार 'शुद्ध आर्य' लोगों से एक मुलाकात

श्रेणी:भारतीय जन-समुदाय
श्रेणी:जम्मू और कश्मीर के लोग
रक्षा

**रक्षा** से इनका उल्लेख हो सकता है:

* रक्षा (सैन्य) 
* सैन्य कूटनीति 
* रक्षा उद्योग 
* रक्षा मंत्रालय (भारत) 
* रक्षा (1982 फ़िल्म) 
* रक्षा अनुसंधान एवं विकास संगठन

## इन्हें भी देखें
* बचाव
निपल निर्वहन

**चुचुक विसर्जन** (निप्पल डिस्चार्ज) महिलाओं में पाए जाने वाली वह असामान्य परिस्थिति है जिसमें निप्पल से एक तरल पदार्थ का निर्वहन होता हैं। महिलाओं में जब लैक्टेशन के आलावा अन्य कोई निर्वहन पाया जाता है, उसे असामान्य निप्पल निर्वहन कहा जाता हैं। इसकी प्रकृति रंग, स्थिरता और संरचना में विभिनता पाई जा सकती है, परन्तु यह महिला स्वास्थ्य के लिए हानिकारक हैं। निप्पल निर्वहन विभिन्न परिस्थितियों में सामान्य माना जाता है, लेकिन स्तनपान और स्तन दर्द जैसे स्तन रोग के बाद यह महिलाओं में पाए जाने वाला तीसरा प्रमुख कारण हैं। निप्पल निर्वहन की स्थिति प्रजनन वर्षों के दौरान आम हो सकती है, भले ही कोई महिला गर्भवती हों या न हो या फिर स्तनपान न कराती हो। निप्पल निर्वहन की समस्या एक या दोनों स्तन में उत्पन्न हो सकती है, यह या तो स्वचालित रूप से या जब आप अपने निपल्स या स्तन निचोड़ने के कारण पाई जाती हैं। 

निप्पल निर्वहन दूधिया या यह स्पष्ट, पीला, हरा, भूरा या लाल रंग का हो सकता है। निप्पल निर्वहन की स्थिरता भिन्न रूप की हो सकती है - यह मोटी और चिपचिपा या पतली और पानीदार भी हो सकती है। निप्पल निर्वहन स्तन कैंसर या पिट्यूटरी ट्यूमर का लक्षण हो सकता है या फिर निप्पल के चारों ओर त्वचा परिवर्तन पैगेट रोग के कारण भी पाई जा सकती है।

**कारण**

निप्पल निर्वहन अक्सर कैंसर सम्बन्धी (सौम्य) नहीं होता है, परन्तु किसी असामन्य स्थिति में यह स्तन कैंसर का संकेत हो सकता है। यह जानना महत्वपूर्ण है कि इसका क्या कारण है और इसका उपचार क्या है। निप्पल निर्वहन के कुछ प्रमुख कारण निम्न हैं:

* गर्भावस्था
* हाल ही में स्तनपान
* ब्रा या टी-शर्ट से क्षेत्र पर रगड़ना
* ट्रामा 
* संक्रमण
* स्तन नलिकाओं की सूजन और छिद्रण
* पिट्यूटरी ट्यूमर
* स्तन में छोटी वृद्धि जो आम तौर पर कैंसर नहीं होती है
* गंभीर अंडरएक्टिव थायराइड ग्रंथि (हाइपोथायरायडिज्म)
* फाइब्रोसाइटिक स्तन (स्तन में सामान्य लम्बाई)
* कुछ दवाओं के कारण
* कुछ जड़ी बूटी, जैसे कि एनीज और सौंफ 
* दूध नलिकाओं का विस्तार 
* इंट्राडकटल पीपीलोमा
* उपनगरीय फोड़ा 
* स्तन डक्ट इक्टैसिया 

कभी-कभी यह समस्या बच्चों में भी पाई जा सकती है। इसका कारण जन्म से पहले मां से मिले हार्मोन के कारण होता है। यह आमतौर पर 2 सप्ताह के बच्चों में पाया जाता है। यह पागेट रोग (निप्पल की त्वचा से जुड़े दुर्लभ प्रकार के कैंसर) जैसे रोग से भी हो सकता हैं।

**मूल्यांकन**

निप्पल निर्वहन का मूल्यांकन करने के लिए निम्न परीक्षण आवश्यक हैं:

* प्रोलैक्टिन रक्त परीक्षण
* थायराइड रक्त परीक्षण
* पिट्यूटरी ट्यूमर की तलाश करने के लिए हेड सीटी स्कैन या एमआरआई
* मैमोग्राफी
* स्तन का अल्ट्रासाउंड
* स्तन बायोप्सी
* डक्टोग्राफी या डक्टोग्राम: विपरीत दूध नली में इंजेक्शन डाई विपरीत विपरीत डाई के साथ एक एक्स-रे
* त्वचा बायोप्सी, अगर पैगेट बीमारी एक चिंता है

**इलाज**

निप्पल निर्वहन का उपचार इस बात पर निर्भर करता है कि निर्वहन सिंगल-डक्ट या एकाधिक-डक्ट से डिस्चार्ज हो रहा है, और क्या निप्पल डिस्चार्ज के लक्षण रोगी को परेशान कर रहे हैं। कुछ मामलों में, किसी और हस्तक्षेप की आवश्यकता नहीं होती और कुछ में, माइक्रोडोकेक्टोमी या कुल नली उत्तेजना उचित हो सकती है। यदि रोगी स्तनपान करने की क्षमता को संरक्षित करना चाहता है और केवल एकल-डक्ट डिस्चार्ज मौजूद है, तो स्थानीयकृत नलिका निष्पादन करने के संदर्भ में डक्टोस्कोपी या गैलेक्टोग्राफी से उपचार किया जाता हैं।

## बाहरी कड़ियाँ

श्रेणी:स्तन स्वस्थ्य
श्रेणी:महिला रोग
श्रेणी:रोग
श्रेणी:महिला स्वास्थ्यविषयक लेख प्रतियोगिता २०१८ के अन्तर्गत बनाये गये लेख
एकल परिपथ आरेख

[right|thumb|300px|[जर्मन भाषा में लिखी जानकारी वाला एक एकल-लाइन आरेख]]
शक्ति इंजीनियरी में **एकल-लाइन आरेख** (one-line diagram या single-line diagram / SLD), तीन-फेजी शक्ति परिपथों को सरलीकृत करके दिखाने वाला एक आरेख है इसमें तीनों शक्ति-परिपथ के तीनों लाइनों में लगे अवयवों को दिखाने के बजाय एक ही लाइन (फेज) में जुडी हुई चीजें दिखायी जातीं हैं और मान लिया जाता है कि तीनों फेजों में उसी तरह के कनेक्शन हैं। इससे परिपथ बहुत सरल दिखता है और कोई भी जानकारी छिपाने की आवश्यकता नहीं होती। एकल-लाइन आरेख का सर्वाधिक उपयोग शक्ति प्रवाह अध्ययन (Power flow study) में किया जाता है। शक्ति परिपथ में लगाये जाने वाले परिपथ विच्छेदक, ट्रान्सफॉर्मर, संधारित्र,  बस-बार, और चालक आदि अपने-अपने मानक प्रतीकों द्वारा दर्शाए जाते हैं।  वास्तव में यह ब्लॉक आरेख का ही एक रूप है। 

## सन्दर्भ

श्रेणी:विद्युत परिपथ
श्रेणी:विद्युत शक्ति प्रणाली
श्रेणी:आरेख
बचाव

[अंगूठाकार| गाजियांटेप, [तुर्की में ऑपरेशन दोस्त के दौरान खोज और बचाव कार्य करते एनडीआरएफ के जवान]]
[अंगूठाकार| [हैलीकॉप्टर|हेलीकाप्टर बचाव]]
[अंगूठाकार| 2007 में [माल्टा में हेलीकाप्टर बचाव]]
[अंगूठाकार| जर्मनी में पहाड़ बचाव [स्ट्रेचर में रोगी ।]]
अंगूठाकार| बचाव गद्दी
**बचाव में** प्रतिक्रियात्मक ऑपरेशन शामिल होते हैं जिनमें आम तौर पर जीवन बचना, या दुर्घटना या खतरनाक स्थिति के बाद चोटों का तत्काल उपचार शामिल होता है।

उपयोग किए जाने वाले उपकरणों में कुत्ते, घोड़े, हेलीकाप्टर, हाइड्रोलिक चालित  काटने और फैलाने वाले उपकरण शामिल हो सकते हैं जिनका उपयोग मलबे वाले वाहनों से व्यक्तियों को निकालने के लिए किया जाता है। बचाव कार्यों को कभी-कभी बचाव दल द्वारा संचालित बचाव वाहनों द्वारा समर्थित किया जाता है। भारत द्वारा अनेक विदेशी व स्थानीय आपदाओं के दौरान बचाव अभियान चलाए गए हैं जिसके तहत अनेक भारतीयों व अन्य देशों के नागरिकों की जीवन रक्षा व युद्ध ग्रस्त इलाकों से वापसी भी शामिल है।

## संदर्भ


## बाहरी कड़ियाँ

* 
* 
श्रेणी:बचाव
हिफाजत (बहुविकल्पी)

**[[बचाव|हिफाजत]]** से अर्थ है किसी जान-माल की सुरक्षा। अन्य प्रयोग: 

* ''हिफाजत (1973 फ़िल्म)'', अशोक कुमार और ललिता पवार अभिनीत 
* ''हिफाजत (1987 फ़िल्म)'', अनिल कपूर, नूतन और माधुरी दीक्षित अभिनीत
बसबार

right|thumb|300px|किसी विद्युत-वितरण रैक में लगे बसबार, जो १५०० अम्पीयर की विद्युतधारा ले जाने के लिए डिजाइन किए गये हैं।
विद्युत शक्ति के वितरण में **बसबार** (busbar या bus bar) किसी विद्युत चालक धातु से बनी छड़ या पट्टी को कहते हैं जिसका उपयोग उच्च धारा (प्रायः १०० अम्पीयर से अधिक) प्रवाहित करने के लिए किया जाता है। इनका उपयोग विद्युत स्विचयार्ड में उच्च वोल्टता वाले उपकरणों को जोड़ने के लिए किया जाता है। प्रायः बसबार के ऊपर कोई विद्युत विगलक (इन्सुलेटर) नहीं लगाया जाता। इससे इनको ठण्डा होने में सुविधा होती है तथा इनके किसी स्थान से दूसरी बसबार या केबल जोड़ने में सुविधा होती है।


UW_Ebingen_Sammelschienen.jpg|केबल
Kändelweg Sammelschienen.jpg|बसबार


श्रेणी:विद्युत शक्ति प्रणाली
भाई महावीर

**डॉ भाई महावीर** (३० अक्टूबर १९२२ – ३ दिसम्बर २०१६) एक भारतीय राजनेता थे जो अप्रैल १९९८ से मार्च २००३ की अवधि में मध्य प्रदेश के राज्यपाल थे। वह राष्ट्रीय स्वयंसेवक संघ (आरएसएस) के प्रचारक थे तथा भारतीय जनसंघ और भारतीय जनता पार्टी के नेता। उन्होंने कई पुस्तकों की रचना की है। राज्यपाल बनाए जाने के पहले वे दो बार राज्यसभा के सदस्य थे। उन्होने अर्थशास्त्र में एमए और पीएचडी किया था और दिल्ली विश्वविद्यालय से एलएलबी का अध्ययन किया।

भाई महावीर आर्य समाज के मिशनरी और हिन्दू महासभा के नेता भाई परमानन्द के सुपुत्र थे। वह आर्य समाज पृष्ठभूमि के साथ बड़े हुए और लाहौर के दयानन्द एंग्लो-वेदिक कॉलेज में अध्ययन करने गए।

## सन्दर्भ

श्रेणी:1922 में जन्मे लोग
श्रेणी:भारतीय राजनीतिज्ञ
श्रेणी:२०१६ में निधन
बिजली घर

right|thumb|300px|आस्ट्रेलिया के ग्लाडस्टोन का बिजली घर
विद्युत शक्ति के औद्योगिक स्तर पर उत्पादन के लिए निर्मित संयन्त्र को **बिजली घर** या **विद्युत केन्द्र** (पॉवर स्टेशन) कहते हैं। इसे 'पावर स्टेशन', 'पावर प्लान्ट' या 'पावर हाउस' या 'जनन केन्द्र' भी कहते हैं। अधिकांश बिजलीघरों में  एक या अधिक विद्युत जनित्र होते हैं।  विश्व में अधिकांश बिजली घर विद्युत उत्पन्न करने के लिए कोयले, पेट्रोलियम और प्राकृतिक गैस जैसे जीवाश्म ईंधन जलाते हैं। कुछ अन्य परमाणु ऊर्जा का उपयोग करते हैं। लेकिन अब सौर, पवन, लहर और जलविद्युत जैसे अधिक 'साफ' अक्षय स्रोतों का उपयोग बढ़ता जा रहा है।

## सन्दर्भ

## इन्हें भी देखें
*विद्युत उत्पादन

श्रेणी:विद्युत शक्ति प्रणाली
*
विद्युत ऊर्जा का उपभोग

**विद्युत ऊर्जा का उपभोग** से आशय ऊर्जा के उस उपभोग से है जो विद्युत शक्ति के रूप में उपभोग की जाती है।  वर्ष २०१२ में विश्व की सम्पूर्ण विद्युत ऊर्जा उपभोग २०९०० टेरावाटघण्टे था। 

## विश्व के विभिन्न देशों में विद्युत का उपभोग (2012)

## सन्दर्भ

## इन्हें भी देखें
*विद्युत मोटर

श्रेणी:विद्युत शक्ति
खमीरी रोटी

**खमीरी रोटी**  एक प्रकार की मुगलई रोटी है। खमीर, जिसका मतलब, यीस्ट होता है, इसका प्रयोग रोटी बनाने के लिए किया जाता है, जो रोटी को मोटा और स्पंज जैसा बनाता है। खमीरी रोटी लगभग किसी भी प्रकार की सब्ज़ी के साथ जंचती है या इसे थोड़े मक्ख़न के साथ भी खाया जा सकता है। दाल मक्ख़नी, नवाबी पनीर या किसी भी प्रकार के कबाब के साथ, यह एक कभी ना भुलने वाला अनुभव बन सकता है।जिसके लिए आप कभी भी तैयार हो सकते हैं।
विधि
- खमीर और चीनी को 4 चम्मच गुनगुने पानी में घोलकर 10 मिनट तक खमीर उठने के लिए रेस्ट दे। 
- सभी सामग्री को मिलाकर, जरुरत हो उतने गुनगुने पानी का प्रयोग कर कड़ा आटा गूंथ लें. 
- आटे को गीले सूती कपड़े से ढककर 2 घंटे के लिए रख दें. 
- इसके बाद इस आटे को 10 बराबर भाग में बांटकर इसकी रोटियां बेल लें.
- रोटियों को तेल लगी हुई बेकिंग ट्रे पर रखकर पहले से गरम किए ओवन में 200 डिग्री सेंटीग्रेट तापमान पर 5 मिनट के लिए बेक करें. 
- खमीरी रोटी तैयार है. मसालेदार चिकन या फिर अपनी पसंद की किसी भी सब्जी के साथ सर्व करें.

श्रेणी:खाना
विद्युत शक्ति की गुणवत्ता

**विद्युत शक्ति की गुणवत्ता** (Electric power quality) से आशय किसी उपभोक्ता को मिलने वाली बिजली के वोल्टता, अवृत्ति और तरंग रूप की गुणवत्ता से है। अच्छी गुणवत्ता वाली विद्युत वह है जो बिना किसी व्यवधान के उपलब्ध हो और जिसकी वोल्टता, आवृत्ति तथा तरंगरूप सदा एक निर्धारित सीमा के अन्दर रहे।  
center|thumb|600px|'''CBEMA वक्र''' : जो आंकड़ा-संसाधन करने वाले उपकरणों (जैसे व्यक्तिगत कम्प्यूटर) के लिए वोल्टता के परिवर्तन की सीमा निर्धारित करती है, और दिखाती है कि कितने समय के लिए वोल्टता में अधिकत कितन परिवर्तन स्वीकार्य है।

श्रेणी:विद्युत शक्ति प्रणाली
दूल्हेराय

**दूल्हा राय** कछवाहा राजवंश के एक राजा थे, जिन्होंने आज के राजस्थान में खोह में अपनी राजधानी के साथ ढूंढाड़ के क्षेत्र पर शासन किया था।

दूल्हेराय नामक व्यक्ति ने सर्वप्रथम कछवाह वंश की स्थापना की, 1006 ई. बड़गूजरों को हराकर दूल्हेराय ने ढूंढाड़ राज्य को बसाया था। दूल्हेराय ने सर्वप्रथम दौसा को अपनी राजधानी बनाया, जो इस राज्य की सबसे प्राचीन राजधानी थी, दूल्हेराय ने इस राजधानी को मीणाओं से प्राप्त किया था।

दूल्हेराय ने **रामगढ नामक स्थान पर श्री जमुवाय माताजी के मंदिर का निर्माण कराया** तथा ' **जमुवा माताजी ' को कछवाह राजवंश की कुलदेवी के रूप में स्थापित किया था,** ढूंढाड़ में प्राचीन रामगढ गुलाब की खेती के लिए प्रसिद्ध था, जिसके कारण रामगढ को **<nowiki/>' ढूढांड़ का पुष्कर **' कहा गया |

दूल्हेराय ने रामगढ को जीतकर **इसे राजधानी बनाया और जमुवारामगढ नाम रखा ।इस प्रकार दूल्हेराय के शासन काल की दो राजधानीयाँ अस्तित्व में आयीं,** दूल्हेराय के पश्चात **कोकिलदेव ने [[आमेर]] के मीणाओं को पराजित कर** इस सम्पन्न भू-भाग को कछवाह वंश का एक अंग बनाया, बाद में **राजदेव** ने आमेर दुर्ग को राजधानी के रूप में स्थापित किया।

## प्रारंभिक जीवन
दूल्हेराय 1071 ई. में अपने पिता के साथ ग्वालियर से चले गए और राजपूतान के धुधंड क्षेत्र में दौसा नामक स्थान पर बस गए।

## सन्दर्भ

श्रेणी:जयपुर के महाराजा
विद्युतशक्ति का वितरण

File:Electricity grid simple- North America.svg|thumb|450px|right|जनन केन्द्रों से उपभोक्ताओं के सेवा लाइनों तक ए.सी. विद्युत-प्रदाय का सरलीकृत आरेख
rect 2 243 235 438   विद्युत संयंत्र
rect 276 317 412 556   ट्रान्सफॉर्मर
rect 412 121 781 400   विद्युतशक्ति का प्रेषण
rect 800 0 980 165   ट्रान्सफॉर्मर
desc bottom-left

**विद्युत वितरण** (इलेक्त्रिक पॉवर डिस्ट्रिब्यूशन) विद्युत शक्ति प्रणाली का वह चरण है जो विद्युत को उसके उपभोग बिन्दु तक पहुँचाता है। अर्थात यह विद्युतशक्ति के प्रेषण प्रणाली से विद्युत लेकर इसे उपभोक्ताओं तक पहुँचाता है। वितरण उपकेन्द्र, प्रेषण प्रणाली से जुड़कर उच्च वोल्टता पर विद्युतशक्ति  लेकर उसे परिणामित्र (ट्रान्सफॉर्मर) के द्वारा मध्यम वोल्टता (२ हजार वोल्ट से ३५ हजार वोल्ट लगभग) पर बदल देते हैं। इसके बाद प्राथमिक वितरण लाइनें विद्युतशक्ति को वितरण ट्रान्सफोर्मरों तक पहुँचातीं हैं जो उपभोक्ताओं के परिसरों (घरों/कारखानों) तक पहुँचातीं हैं। इसके बाद वितरण ट्रान्सफॉर्मर पुनः वोल्टता को कम करते हैं ताकि उसे घरेलू या औद्योगिक उपकरणों को दिया जा सके।

प्रायः एक ही ट्रांसफार्मर से, माध्यमिक वितरण लाइनों के माध्यम से , कई ग्राहकों को आपूर्ति की जाती है। वाणिज्यिक और आवासीय ग्राहक सेवा लाइनों के माध्यम से माध्यमिक वितरण लाइनों से जुड़े होते हैं। बहुत अधिक मात्रा में विद्युत का उपभोग करने वाले ग्राहक सीधे प्राथमिक वितरण स्तर या उप-प्रेषण स्तर से जुड़े हो सकते हैं।

center|thumb|600px|विद्युत शक्ति के नेटवर्क की सामान्य संरचना; इसमें दिखाए गए वोल्टेज तथा लोड आदि का मान यूरोपीय विद्युत नेतवर्कों के अनुसार है।

श्रेणी:विद्युत शक्ति प्रणाली